CELEX: 32022D0217
Language: sl
Date: 2022-02-15 00:00:00
Title: Sklep Političnega in varnostnega odbora (SZVP) 2022/217 z dne 15. februarja 2022 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2022/41 (ATALANTA/3/2022)

18.2.2022   
               
               
                  SL
               
               
                  Uradni list Evropske unije
               
               
                  L 37/39
               
            
         SKLEP POLITIČNEGA IN VARNOSTNEGA ODBORA (SZVP) 2022/217
         z dne 15. februarja 2022
         o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2022/41 (ATALANTA/3/2022)
         POLITIČNI IN VARNOSTNI ODBOR JE –
         ob upoštevanju Pogodbe o Evropski uniji in zlasti člena 38 Pogodbe,
         ob upoštevanju Skupnega ukrepa Sveta 2008/851/SZVP z dne 10. novembra 2008 o vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (1) in zlasti člena 6(1) Skupnega ukrepa,
         ob upoštevanju naslednjega:
         
                     (1)
                  
                  
                     Svet je na podlagi člena 6(1) Skupnega ukrepa 2008/851/SZVP pooblastil Politični in varnostni odbor (PVO) za sprejemanje ustreznih sklepov o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) (v nadaljnjem besedilu: poveljnik sil EU).
                  
               
                     (2)
                  
                  
                     PVO je 10. januarja 2022 sprejel Sklep (SZVP) 2022/41 (2), s katerim je bil za poveljnika sil EU imenovan commodore João Paulo SILVA PEREIRA.
                  
               
                     (3)
                  
                  
                     Poveljnik operacije EU za Atalanto je priporočil, da se za novega poveljnika sil EU od 17. marca 2022 imenuje kapitan (mornarica) Fabrizio BONDI. Italijanski organi so navedli, da bo kapitan (mornarica) Fabrizio BONDI, ko bo imenovan za poveljnika sil EU, povišan v čin kontraadmirala.
                  
               
                     (4)
                  
                  
                     Vojaški odbor EU je 17. januarja 2022 to priporočilo podprl.
                  
               
                     (5)
                  
                  
                     Sklep (SZVP) 2022/41 bi bilo zato treba razveljaviti.
                  
               
                     (6)
                  
                  
                     V skladu s členom 5 Protokola št. 22 o stališču Danske, ki je priložen Pogodbi o Evropski uniji in Pogodbi o delovanju Evropske unije, Danska ne sodeluje pri pripravi in izvajanju sklepov in ukrepov Unije, ki zadevajo obrambo –
                  
               SPREJEL NASLEDNJI SKLEP:
         
            Člen 1
            Kontraadmiral Fabrizio BONDI se s 17. marcem 2022 imenuje za poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta).
         
         
            Člen 2
            Sklep (SZVP) 2022/41 se razveljavi.
         
         
            Člen 3
            Ta sklep začne veljati 17. marca 2022.
         
         
            V Bruslju, 15. februarja 2022
            
               
                  Za Politični in varnostni odbor
               
               
                  predsednica
               
               D. PRONK
            
         
         
            (1)  UL L 301, 12.11.2008, str. 33.
         
            (2)  Sklep Političnega in varnostnega odbora (SZVP) 2022/41 z dne 10. januarja 2022 o imenovanju poveljnika sil EU v vojaški operaciji Evropske unije kot prispevku k odvračanju, preprečevanju in zatiranju piratstva in oboroženih ropov pred somalsko obalo (Atalanta) ter razveljavitvi Sklepa (SZVP) 2021/1184 (ATALANTA/1/2022) (UL L 9, 14.1.2022, str. 1).